**“Саба сөлгесе” конкурсына нигезләмә**

Әлеге Нигезләмә “Саба сөлгесе” район конкурсының статусын, максатларын һәм бурычларын, аны үткәрү һәм финанслау тәртибен билгели. Конкурс Татарстан Республикасы Саба муниципаль районы халкы арасында талантларны ачыклау кысаларында үткәрелә.

**I. Гомуми нигезләмәләр**

* 1. Конкурсның төп максатлары һәм бурычлары булып тора:

- үз милләтеңә, үз халкыңа мәхәббәт һәм хөрмәт тәрбияләү;

- иҗади сәләтләрен үстерү;

- эстетик һәм сәнгать белемнәрне үстерү, социумда үз-үзеңне күрсәтү;

- декоратив эшләнмәләрнең сәнгать дәрәҗәсен һәм аларны башкару осталыгын арттыру;

- кулдан чигелгән сөлгеләрне популярлаштыру.

1.2. Конкурска кулдан чигелгән сөлгеләр кабул ителә.

**II.** **Конкурсны үткәрү шартлары**

2.1. Конкурс 1 февральдан – 31 майга кадәр үткәрелә;

2.2.Кулдан чигелгән сөлгеләргә нәтиҗә Саба район үзәк китапханәсендә 15 майдан – 31 майга кадәр ясалачак;

2.3. Бүләкләү һәм чигелгән сөлгеләрдән күргәзмә район күләмендә үткәрелә торган “Сабантуй” бәйрәме көнендә булачак;

2.4. Призлы урыннар алган чигүле сөлгеләр кире кайтарылмый;

2.5. Конкурста катнашу өчен яшь буенча чикләүләр юк.

**III. Бәяләү критерийлары**

- авторның иҗади индивидуальлеге һәм осталыгы, сайлап алынган техникага ия булу;

- күрсәтелгән теманың чагылышы;

- тәкъдим ителгән эшләрдә халык традицияләрен саклау һәм куллану;

- новаторлык һәм оригинальлек;

- осталык дәрәҗәсе;

- эшләнмәләрнең эстетик төре (эшләнмәләрне бизәү).

**Барлык конкурс эшләре дә үз эченә алган тасвирлау (этикетка) белән бергә алып барылырга тиеш:**

а) конкурсантның исем, фамилиясе;

б) иҗади эшнең исеме;

в) яшәү урыны;

г) чигү елы;

д) конкурсантның эш урыны.

**IV. Конкурсны оештыру һәм үткәрү тәртибе**

Жюри:

- эшләрне бәяләү критерийларын билгели;

- конкурска тәкъдим ителгән эшләрне бәяләүне, җиңүчеләрне билгеләүне гамәлгә ашыра;

- җиңүчеләрне бүләкләү буенча тәкъдимнәр әзерли.

**V**. **Конкурска йомгак ясау һәм җиңүчеләрне бүләкләү**

5.1. Конкурска йомгак ясала.

5.2. Конкурста җиңүчеләр диплом һәм бүләкләр белән бүләкләнә.

5.3. Җиңүчеләрне бүләкләү “Сабантуй” бәйрәмендә узачак.